Esclató una guerra contra os otomans, que fuoron vencius en 1858 en a batalla de Grahovo. En 1875 bi habió una revuelta en Bosnia-Herzegovina que Montenegro y Serbia aproveitoron pa declarar en 1876 a guerra a los otomans. A intervención rusa permitió a los montenegrins un resultau beneficioso en o Tractau de Sant Stefano de 1878, que fue confirmau en o Congreso de Berlín de 1878. O Congreso de Berlín reconoixió a independencia de Montenegro y permitió l'anexión de territorios a lo norte (una part d'Herzegovina) y l'este, a més d'un acceso a la mar en Bar (Antivari). L'anexión de Dulcigno en 1881 ixampló l'acceso a la mar.